വീണ്ടും ബാഴ്സ ബയേണ് ചാമ്ബ്യന്സ് ലീഗിന് ഇന്ന് കിക്കോഫ് നൗകാമ്ബ് ബാഴ്സലോണബയേണ് മ്യൂണിക്ക് ആവേശപ്പോരോടെ ചാമ്ബ്യന്സ് ലീഗ് ഫുട്ബോളിന്റെ പുതിയ പതിപ്പിന് തുടക്കം. ഇന്ന് എട്ട് മത്സരങ്ങളാണ്. നിലവിലെ ചാമ്ബ്യന്മാരായ ചെല്സി സെനിത്തിനെ നേരിടും. മാഞ്ചസ്റ്റര് യുണെെറ്റഡും യുവന്റസുമെല്ലാം ആദ്യദിനം കളത്തിലുണ്ട്. ആകെ 32 ടീമുകളാണ് ലീഗില്. എട്ട് ഗ്രൂപ്പുകളിലായി നാലുവീതം ടീമുകള്. മികച്ച രണ്ട് സ്ഥാനക്കാര് പ്രീ ക്വാര്ട്ടറിലേക്ക് മുന്നേറും. എതിര്ത്തട്ടക ഗോള് സംവിധാനം ഉപേക്ഷിച്ചശേഷമുള്ള ആദ്യ ലീഗുകൂടിയാണ് ഇത്തവണത്തേത്. റഷ്യയിലെ സെന്റ് പീറ്റേഴ്സ്ബര്ഗില് അടുത്തവര്ഷം മെയ് 28നാണ് ഫെെനല്. കഴിഞ്ഞ ക്വാര്ട്ടറില് സ്വന്തംതട്ടകമായ നൗകാമ്ബില് ബയേണിനോട് 28ന് തോറ്റതിന്റെ നാണക്കേട് ബാഴ്സയ്ക്ക് ഇതുവരെ മാറിയിട്ടില്ല. ഇത്തവണ ഇരുടീമുകളും ഒരേ ഗ്രൂപ്പിലായി. നൗകാമ്ബില് വീണ്ടുമെത്തുമ്ബോള് ബാഴ്സയ്ക്ക് ജയം മാത്രമാണ് ലക്ഷ്യം. എന്നാല് പിഎസ്ജിയിലേക്ക് ചേക്കേറിയ സൂപ്പര്താരം ലയണല് മെസിയുടെ അഭാവം അവരെ തളര്ത്തും. മെസിയില്ലാതെ 15 വര്ഷങ്ങള്ക്കുശേഷമാണ് ബാഴ്സ ചാമ്ബ്യന്സ് ലീഗിനിറങ്ങുന്നത്. ഒണ്ടോയ്ന് ഗ്രീസ്മാന് ടീം വിട്ടതും ക്ഷീണമാണ്. മെംഫിസ് ഡിപെയിലാണ് റെണാള്ഡ് കൂമാന്റെയും സംഘത്തിന്റെയും പ്രതീക്ഷകള്. മറുവശത്ത് ബയേണ് മികവിലാണ്. ജര്മന് ലീഗില് ജെെത്രയാത്ര തുടങ്ങിക്കഴിഞ്ഞു. ഗോള്യന്ത്രം റോബര്ട്ട് ലെവന്ഡോവ്സ്കിയും ബാഴ്സയെ പേടിപ്പെടുത്തും. ക്രിസ്റ്റ്യാനോ റൊണാള്ഡോയുമായി എത്തുന്ന യുണെെറ്റഡ് സ്വിസ്സ് ക്ലബ്ബ് യങ് ബോയ്സിനെ അവരുടെ തട്ടകത്തില് നേരിടും. യുവന്റസിന് മാള്മോയാണ് എതിരാളി.